stanford-oval/wikipedia huggingface dataset:
Look What You Made Me Do
ביקורת

כלפי השיר הופנו ביקורות מעורבות. חלק מהמבקרים כינו את השיר כ"קאמבק נועז" אך חלק מהם כינו אותו כ"אכזבה". מגזין רולינג סטון דירג את השיר במקום ה-175 ברשימת "כל 206 השירים של טיילור סוויפט, לפי דירוג". רנדי לואיס מדיילי טלגרף שיבח את השיר כאשר ואת עבודתם של סוויפט ואנטונוף עליו כאשר כתב: "כשהם מתעלמים מקלישאות הפקה של שירים עם מחיאות כפיים ופזמונים בנלאים שמושפעים מהשירים המובילים של השנים האחרונות, אנטונוף וסוויפט הצליחו להביא שיר עם מלודיה קצבית וחדשנית עם מרקמים מוזיקליים יצירתיים". שרה קרסון מלוס אנג'לס טיימס כתבה ביקורת חיובית על התדמית החדשה של סוויפט ועל כך שהיא "מחבקת את דמות הנבל החדשה שאימצה לעצמה". כריס וילמאן מווראייטי שיבח גם הוא את המעבר של סוויפט למוזיקת פופ אפלה יותר ואת המילים של השיר. מארק האריס, בבלוג תרבות הפופ של מגזין ניו יורק, כינה את השיר "כהמנון פופ אומנותי לעידן טראמפ" והחמיא למילות השיר בהם סוויפט מתריסה כנגד הביקורת נגדה ולא לוקחת את האשמה או את האחריות על עצמה.
מאורה ג'ונסטון מהגרדיאן כתבה ביקורת שלילית על השיר כאשר תיארה את מילות השיר "מרושלות" ושהכוונה שלהן אינה ברורה. לינדזי זולאד מ-The Ringer התייחסה גם למילות השיר כאל לא ברורות ו"מבלבלות את הציבור". יו מקינטי מפורבס מתח ביקורת על התדמית החדשה של סוויפט ואמר כי "השיר בכלל לא נשמע כמוה ויש בו אולי כמה נקודות אור שניתן להסתדר איתם אך לא מעבר". בשנת 2019 מגזין Slant כלל את השיר ברשימת "השירים הטובים ביותר של העשור השני של המאה ה-21". ב-Paste הוא דורג במקום ה-152 ברשימת "158 השירים הטובים ביותר של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 28 |  |
| רולינג סטון | כל 206 השירים של טיילור סוויפט, לפי דירוג | 175 |  |
| BuzzFeed | 167 השירים הטובים ביותר של טיילור סוויפט, לפי דירוג | 138 |  |
| Consequence | 214 השירים שג'ק אנטונוף הפיק, מדורגים מהגרועים לטובים ביותר | 36 |  |
| NME | השירים הטובים ביותר של טיילור סוויפט, לפי דירוג | 121 |  |
| Paste | 158 השירים הטובים ביותר של טיילור סוויפט, לפי דירוג | 152 |  |
| Vulture | 179 השירים הטובים ביותר של טיילור סוויפט, לפי דירוג | 179 |  |
| Glamour | שירי טיילור סוויפט מדורגים, 10 השירים הטובים ביותר והגרועים ביותר | 1 |  |
הצלחה מסחרית

השיר הפך לאחד מהשירים המצליחים ביותר של הזמרת. בארצות הברית הוא נכנס למקום ה-77 במצעד האמריקאי הרשמי, 3 ימים בלבד לאחר יציאתו. כבר ביממה הראשונה ליציאתו הוא מכר 200 אלף עותקים דיגיטליים ובכך שבר את השיא של השיר שמכר הכי הרבה עותקים דיגיטליים ביממה הראשונה כאשר המחזיק הקודם בשיא היה אד שירן עם "Shape of You". בשבוע שלאחר מכן הוא זינק למקום הראשון והפך לשיר החמישי שלה לעשות זאת ולשיר החמישי שעשה את הקפיצה הגדולה ביותר למקום הראשון. בנוסף הוא היה לשיר הראשון מזה 16 שבועות שהצליח להוריד מהפסגה את השיר "Despacito" של לואיס פונסי שהוא צובר כפול נקודות ממנו.
בשבוע אחד, צבר השיר 84.8 מיליון השמעות בארצות הברית בכל פלטפורמות הסטרימינג ובכך הפך לשיר הנשי שצבר הכי הרבה השמעות במדינה בשבוע הראשון ליציאתו והשיר השני עם הכי הרבה השמעות אחרי "Harlem Shake" של באואר. בסוף השנה, הוכתר כשיר שקיבל הכי הרבה השמעות בפלטפורמות הסטרימינג במדינה באותה השנה. הוא שהה שלושה שבועות במקום הראשון במצעד הבילבורד הוט 100 ובכך הפך לשיר הנשי שהה הכי הרבה שבועות במקום הראשון במצעד באותה השנה ביחד עם "Bodak Yellow" של קארדי בי. בנוסף, הגיע למקום הראשון במצעד השירים הדיגיטליים עם מכירות של 353 אלף עותקים בשבוע אחד ובכך הפך לשיר עם הפתיחה הגדולה ביותר במצעד כשהיא שוברת את השיא של ג'סטין טימברלייק עם "Can't Stop the Feeling!" ואת השיא של אדל עם "Hello" כשיר הנשי עם הפתיחה הגדולה ביותר במצעד. הוא הפך לשיר הראשון בו יש זמרת שהגיע למקום הראשון במצעד מאז "Closer" בו השתתפה הלסי והשיר הראשון מאז "Cheap Thrills" של סיה, שאישה היא הזמרת המובילה בו והוא מגיע לפסגת המצעד. בנוסף, הוא גם היה השיר הנשי הראשון שמגיע לפסגת המצעד מאז אדל ב-2015.
בשבוע השני ליציאתו הוא נשאר במקום הראשון בבילבורד הוט 100 עם מכירות של 114 אלף עותקים נקיים ו-61.2 מיליון השמעות בפלטפורמות הסטרימינג. במצעד השירים הדיגיטליים הוא ירד למקום השני לאחר שהשיר "...Ready for It?" היה ראשון. בכך הפכה סוויפט לאמנית הראשונה שהחזיקה בשני שירים שמכרו מעל 100,000 עותקים דיגיטליים בשבוע אחד ולאמן הראשון לעשות זאת מאז אד שירן שעשה זאת בתחילת אותה השנה. הצלחתו של "...Ready for It?" הביאה אותו למקום הרביעי במצעד הבילבורד הוט 100, בעוד ש-"Look What You Made Me Do" נשאר במקום הראשון, ובכך הפכה סוויפט לאמנית הראשונה מאז 2014 שהכניסה שני שירים בבת אחת לחמישייה הפותחת כאשר ב-2014 היא עצמה עשתה זאת ובכך זו הייתה הפעם השנייה שהגיעה להישג זה. בנוסף, הוא הגיע למקום הראשון במצעד 40 שירי המיינסטרים והפך לשמיני שלה שעשה זאת. לאחר מכן, ירד למקום השביעי במצעד.
בבריטניה השיר מכר 20,000 עותקים נקיים וצבר 2.4 מיליון השמעות בתוך פחות משבוע. בסופו של דבר השיר הגיע למקום הראשון במדינה שהוא מוכר 30 אלף עותקים נקיים וצובר 5.3 מיליון השמעות ובכך הפך לשיר הראשון של הזמרת שהגיע למקום הראשון במדינה, שם נשאר במשך שבועיים. נכון לאפריל 2019 השיר מכר 700 אלף עותקים במכירות משולבות בבריטניה ובכך הוא זכאי למעמד פלטינה. באירלנד השיר גם כן הגיע למקום הראשון ונהפך לשיר הראשון שלה לעשות זאת כשהוא עוקף את מיקומי השיא של "Love Story" ו-"Shake It Off" שהגיעו למקום השלישי במצעד. גם באוסטרליה השיר הגיע למקום הראשון ונהיה לשיר הרביעי שלה לעשות זאת. בפיליפינים השיר הגיע למקום הראשון גם כן ובכך הצליח להדיח מהפסגה את "Despacito". אך בשבוע שלאחר מכן "Despacito" הדיח את השיר מהמקום הראשון במצעד וחזר למקום הראשון לשבוע נוסף.
וידאו קליפ > הפקה והוצאה

ההכנות לקליפ החלו בתחילת השנה והצילומים שלו החלו במאי. הכוראוגרפיה נעשתה על ידי הרקדן והכוראוגרף טייס דיוריו, אשר עבד עם סוויפט בעבר. המאפר ביל קורסו שימש כמאפר הראשי של הקליפ. העבודה על הקליפ נמשכה למעשה עד יום הוצאתו. יומיים לפניי יציאתו, נחשף קטע קצר מתוכו בתוכנית האמריקאית "בוקר טוב אמריקה".
הקליפ נחשף לראשונה בטקס פרסי הווידאו קליפים של MTV לשנת 2017. הוא זכה להצלחה חסרת תקדים כאשר גרף 43.2 מיליון צפיות ביוטיוב ביממה הראשונה ליציאתו ובכך שבר שיא של הקליפ שגרף הכי הרבה צפיות ביממה הראשונה ליציאתו ביוטיוב, כשהוא שובר את השיא של הקליפ לשיר "Gentleman" של סיי ואת השיא של אדל עם הקליפ ל-"Hello" שעד לאותה התקופה היה לקליפ הנשי עם הכי הרבה צפיות ביממה הראשונה ליציאתו והקליפ בשפה האנגלית שהחזיק בשיא זה. נכון לספטמבר 2023, צבר הקליפ 1.4 מיליארד צפיות ו-13 מיליון לייקים. בנוסף, הוא גם שבר את השיא של הקליפ הנשי שהגיע הכי מהר ל-100 מיליון צפיות כאשר עשה זאת תוך 3 וחצי ימים בלבד. בהמשך, הוא שבר את השיא של הקליפ שהגיע הכי מהר ל-200, 300 ו-400 מיליון צפיות, כאשר עשה זאת תוך 7.6, 13.3 ו-21.5 ימים, בהתאמה.
בקליפ נראית סוויפט כשהיא יושבת בתוך אמבטיה מלאת יהלומים. בזמן קצר לאחר יציאת הקליפ התברר כי היהלומים היו אמתיים ושוויים עמד על 12–13 מיליון דולר, מה שהוביל לשים אותה בהשגחה קפדנית. היהלומים עוצבו על ידי התכשיטן נייל ליין שעיצב תכשיטים למפורסמים נוספים. בעיני רבים הקליפ נחשב לקליפ הטוב ביותר בקריירה של הזמרת. הוא דורג במקום החמישי ברשימת הקליפים הטובים ביותר של שנת 2017 על ידי מגזין רולינג סטון ודורג במקום השביעי באותה רשימה של מגזין בילבורד. בסוף 2019 מגזין PopSugar דירג אותו כקליפ האייקוני ביותר של אותו העשור. בנוסף לכך, הוא נחשב לווידאו קליפים היקר ביותר בכל הזמנים.
וידאו קליפ > עלילה

הקליפ נפתח בסצנה בה רואים את טיילור יוצאת מהקבר כזומבית. לאחר מכן הסצנה מתחלפת ורואים את סוויפט בתוך אמבטיה מלאת יהלומים. בסצנה שלפני הפזמון רואים אותה כשהיא יושבת על כס מלכות ומוקפת בנחשים שמשרתים אותה ומוזגים לה תה לתוך ספל שהיא אוחזת בידה. בפזמון, היא נראית כשהיא עוברת תאונת דרכים תוך כדי שצלמי פפראצי מצלמים אותה בלהט. בסצנות הבאות, נראית הזמרת כשהיא רוקדת לצד אופנועים עם רקדניות נוספות, מתנדנדת בנדנדה בתוך כלוב עשוי זהב ושודדת בנק, כשבידה מחבט בייסבול. בסצנה שלפני הפזמון השני, היא נראית כמנהלת מעבדה של שיבוטי נשים. בפזמון השני נראית הזמרת שהיא מתפרצת לחזר תוך כדי שגברים עם נעלי עקב הולכים אחריה ורוקדים סביבה ובמקביל נראית סצנה נוספת בה היא מנסרת כנף של מטוס. בבית שלפני הפזמון האחרון, היא נראית כשהיא עומדת בראש הר כאשר כפילות שלה שלבושות בכל מיני תלבושות עבר שלה מנסות לטפס לראש ההר אך נופלות ממנו. במקביל, מוצגת סצנה נוספת בה היא שרה לתוך שפורפת טלפון. בסצנה האחרונה, היא מרססת על מטוס את שם האלבום ממנו לקוח השיר (Reputation) ולמטה נראות כל הדמויות מסצנת ההר, כשהן מדברות ביניהן.
הופעה

על מנת לקדם את השיר הופיעה איתו סוויפט בפסטיבל ג'ינגל בול של שנת 2017 ביחד עם שירים נוספים. יומיים לאחר מכן הופיע עם השיר בפסטיבל של תחנת הרדיו KMVQ-FM ביחד עם שירים נוספים. שבוע לאחר מכן הופיע עם השיר בשלושה אירועים מוזיקליים נוספים: פסטיבל של תחנת הרדיו WBBM-FM ושל פפסי, פסטיבל Z100 בניו יורק ובפסטיבל ג'ינגל בול שבלונדון.
בנוסף לכך, בוצע השיר במהלך סיבוב ההופעות החמישי של סוויפט "Reputation Stadium Tour", שנועד לקדם את אלבומה, Reputation.
שימוש במדיה

כשעה לאחר יציאת השיר רשת ABC השתמשה בשיר על מנת לפרסם את יום שונדה ריימס; יום בו משודרות מספר סדרות אותם ריימס הפיקה או יצרה. בהמשך רשת ESPN השתמשה בשיר בשביל לפרסם את משחק הפתיחה בין אלבמה לפלורידה בעונת משחקי הכדורגל של Saturday Night Football. בנוסף נעשה גם שימוש בשיר באחד מהפרקים של הסדרה "סאות' פארק" ובשנת 2019 נעשה בו שוב שימוש לטריילר של הסרט "תעלומת רצח".
גרסאות כיסוי

לשיר נעשתה גרסת כיסוי על ידי להקת ג'ק לאופרדס & דולפין קלאב. תחילה, השיר הושמע באחד מהפרקים בעונה השלישית של הסדרה "להרוג את איב", אך לאחר מכן גרסתו המלאה הופצה גם לפלטפורמות הדיגיטליות. לפני יציאת השיר לא היה איזשהו תיעוד לקיומה של הלהקה מה שגרם להרבה אנשים לשער כי גרסת הכיסוי למעשה יצאה בעקבות הסכסוך של סוויפט עם סקוטר בראון. חברת התקליטים הקודמת של סוויפט מכרה את הזכויות על המוזיקה שלה לבראון מה שגרם לסכסוך בין בראון לסוויפט. בעקבות כך מעריצים שיערו כי גרסת הכיסוי היא למעשה דרך של סוויפט לעקוף את הזכויות של בראון על השיר כפי שעשתה כאשר הכריזה ב-2020 כי תקליט את כל האלבומים שלה מחדש.
פרסים ומועמדויות

| שנה | שם הטקס/ארגון | פרס | תוצאה | מקור |
| --- | --- | --- | --- | --- |
| 2017 | פרסי המוזיקה של MTV אירופה | קליפ השנה | מועמדות |  |
| 2017 | פרס המוזיקה של NRJ | קליפ השנה | מועמדות |  |
| 2017 | פרסי BreakTudo | קליפ השנה | מועמדות |  |
| 2018 | פרסי המילניום של MTV ברזיל | הלהיט הבינלאומי של השנה | מועמדות |  |
| 2018 | פרסי ה-NME | קליפ השנה | מועמדות |  |
| 2018 | פרסי המוזיקה של iHeartRadio | קליפ השנה | מועמדות |  |
| 2018 | פרסי המוזיקה של iHeartRadio | השיר עם המילים הטובות ביותר | מועמדות |  |
| 2018 | פרסי בחירת הילדים של ניקלודיאון | שיר השנה | מועמדות |  |
| 2018 | פרסי המוזיקה של Myx | הקליפ הבין לאומי של השנה | מועמדות |  |
| 2018 | פרסי המוזיקה של רדיו דיסני | שיר השנה | מועמדות |  |
| 2018 | פרסי המוזיקה של רדיו דיסני | השיר הטוב ביותר לעשות לו ליפ סינק | מועמדות |  |
| 2018 | פרסי בחירת הנוער | השיר הנשי של השנה | מועמדות |  |
| 2018 | פרסי מוזיקת היטו | השיר הטוב ביותר לאמן מערבי | זכייה |  |
| 2018 | פרסי הווידאו קליפים של MTV | הבימוי האמנותי הטוב ביותר | מועמדות |  |
| 2018 | פרסי הווידאו קליפים של MTV | העריכה הטובה ביותר | מועמדות |  |
| 2018 | פרסי הווידאו קליפים של MTV | האפקטים הוויזואלים הטובים ביותר | מועמדות |  |
| 2018 | פרסי BMI לונדון | שיר הפופ של השנה | זכייה |  |
| 2018 | ספר השיאים של גינס | הקליפ הנצפה ביותר ב-24 שעות | זכייה |  |
| 2018 | ספר השיאים של גינס | הקליפ הנצפה ביותר ב-24 שעות ב-Vevo | זכייה |  |
| 2018 | ספר השיאים של גינס | השיר המושמע ביותר בשבוע אחד (זמרת) | זכייה |  |
| 2018 | ספר השיאים של גינס | השיר המושמע ביותר בספוטיפיי ב-24 שעות הראשונות לצאתו | זכייה |  |
| 2019 | פרסי BMI | שיר השנה | זכייה |  |
| 2019 | פרסי BMI | ההוצאה לאור של השנה | זכייה |  |
| 2019 | פרסי TEC | ההפקה הטובה ביותר עבור סינגל או שיר | מועמדות |  |
מיקומי שיא

|   ‏‏‏  מצעדים ודירוגים (2017–2018)> מדינה |   ‏‏‏  מצעדים ודירוגים (2017–2018)> מצעד |   ‏‏‏  מצעדים ודירוגים (2017–2018)> מיקום שיא |   ‏‏‏  מצעדים ודירוגים (2017–2018)>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 1 |  |
|  אורוגוואי | מוניטור לטינו | 14 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 10 |  |
|  אירלנד | מצעד הסינגלים האירי | 1 |  |
|  אל סלוודור | מוניטור לטינו | 7 |  |
|  ארגנטינה | ארגנטינה הוט 100 | 4 |  |
|  ארצות הברית | בילבורד הוט 100 | 1 |  |
|  ארצות הברית | מצעד 40 שירי המיינסטרים | 1 |  |
|  ארצות הברית | מצעד 40 השירים למבוגרים | 7 |  |
|  ארצות הברית | מצעד שירי הדאנס קלאב | 9 |  |
|  גרמניה | GfK – טופ 100 | 3 |  |
|  דנמרק | היטליסטן | 12 |  |
|  הולנד | מצעד 40 הסינגלים ההולנדיים | 7 |  |
|  הונגריה | Rádiós Top 40 | 3 |  |
|  הונדורס | Honduras Top 50 | 15 |  |
|  הממלכה המאוחדת | מצעד הסינגלים הבריטי | 1 |  |
|  הפיליפינים | בילבורד הפיליפינים | 1 |  |
|  ולוניה | אולטראטופ 40 | 39 |  |
|  ונצואלה | רקורד ריפורט | 5 |  |
|  יוון | IFPI Greece | 1 |  |
|  יפן | יפן הוט 100 | 7 |  |
|  ישראל | מדיה פורסט ישראל | 1 |  |
|  לבנון | מצעד 20 העליונים הרשמי של לבנון | 1 |  |
|  לוקסמבורג | בילבורד | 7 |  |
|  לטביה | לטביה טופ 40 | 2 |  |
|  מלזיה | RIM | 1 |  |
|  מקסיקו | טופ 100 – מקסיקו | 10 |  |
|  נורווגיה | VG-lista | 6 |  |
|  ניו זילנד | המצעד הניו זילנדי הרשמי | 1 |  |
|  סלובניה | SloTop50 | 26 |  |
|  סלובקיה | ČNS IFPI | 1 |  |
|  ספרד | PROMUSICAE | 12 |  |
|  סקוטלנד | מצעד הסינגלים הסקוטי | 1 |  |
|  פורטוגל | מצעד הסינגלים הפורטוגזי | 4 |  |
|  פינלנד | המצעדים הפיניים הרשמיים | 8 |  |
|  פלנדריה | אולטראטופ 50 | 8 |  |
|  צ'ילה | צ'ילה טופ 20 | 7 |  |
|  צ'כיה | ČNS IFPI | 39 |  |
|  צרפת | SNEP | 26 |  |
|  קוסטה ריקה | מוניטור לטינו | 6 |  |
|  קוריאה הדרומית | סירקל צ'ארט | 6 |  |
|  קנדה | קנדה הוט 100 | 1 |  |
|  קנדה | AC | 33 |  |
|  קנדה | CHR/Top 40 | 10 |  |
|  קנדה | Hot AC | 10 |  |
|  קרואטיה | טופ ליסטה | 1 |  |
|  רומניה | מצעד השירים הרומני | 64 |  |
|  רוסיה | טופ-היט | 46 |  |
|  שוודיה | סוורייטופליסטן | 7 |  |
|  שווייץ | המצעד השווייצרי | 6 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  אוסטריה | Ö3 אוסטריה טופ 40‏ | 70 |  |
|  אוסטרליה | מצעד הסינגלים האוסטרלי | 61 |  |
|  ארצות הברית | בילבורד הוט 100 | 39 |  |
|  ארצות הברית | מצעד 40 שירי המיינסטרים | 41 |  |
|  ארצות הברית | מצעד 40 השירים למבוגרים | 42 |  |
|  גרמניה | GfK – טופ 100 | 81 |  |
|  הונגריה | Rádiós Top 40 | 48 |  |
|  הממלכה המאוחדת | מצעד הסינגלים הבריטי | 89 |  |
|  קנדה | קנדה הוט 100 | 29 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  קוריאה הדרומית | סירקל צ'ארט | 87 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 4× | 280,000 |
| איטליה (FIMI) | פלטינה | 50,000 |
| ארצות הברית (RIAA) | פלטינה 4× | 4,000,000 |
| בלגיה (BEA) | פלטינה | 40,000 |
| ברזיל (Pro-Música Brasil) | יהלום | 160,000 |
| גרמניה (BVMI) | זהב | 200,000 |
| דנמרק (IFPI Denmark) | זהב | 45,000 |
| דרום קוריאה (Gaon) | פלטינה 2× | 210,000 |
| הממלכה המאוחדת (BPI) | פלטינה | 600,000 |
| נורווגיה (IFPI Norway) | פלטינה | 60,000 |
| ניו זילנד (RMNZ) | פלטינה 3× | 90,000 |
| ספרד (PROMUSICAE) | פלטינה | 40,000 |
| פולין (ZPAV) | פלטינה 2× | 40,000 |
| פורטוגל (AFP) | זהב | 5,000 |
| צרפת (SNEP) | זהב | 66,666 |
| קנדה (Music Canada) | פלטינה 3× | 240,000 |
| שוודיה (GLF) | פלטינה 2× | 80,000 |
 מכירות + הזרמת מדיה בלבד
היסטוריית יציאות

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 24 באוגוסט 2017 | הזרמת מוזיקה | ביג משין |  |
| כלל העולם | 25 באוגוסט 2017 | הורדה דיגיטלית | ביג משין |  |
| איטליה | 25 באוגוסט 2017 | רדיו להיטים עכשוויים | יוניברסל |  |
| הממלכה המאוחדת | 26 באוגוסט 2017 | רדיו להיטים עכשוויים | EMI וירג'ין |  |
| ארצות הברית | 29 באוגוסט 2017 | רדיו להיטים עכשוויים | ביג משין |  |
| גרמניה | 27 באוקטובר 2017 | תקליטור | יוניברסל |  |
קיט קולמן

| --- | --- |

 לידה:  20 בפברואר 1856 קסלבלייקני, מחוז גולוויי, אירלנד
 פטירה:  16 במאי 1915 (בגיל 59) המילטון, אונטריו, קנדה
 שם לידה:  Kathleen Ferguson 
 מדינה:  קנדה
 עיסוק:  עיתונאית
 סוג כתב:  האשה הראשונה שהוסמכה ככתבת מלחמה
 
קיט קולמן (20 בפברואר 1856, קסלבלייקני, מחוז גולוויי, אירלנד - 16 במאי 1915, המילטון, אונטריו, קנדה) היה שם העט של העיתונאית האירית-קנדית קת'לין בלייק קולמן. קולמן הייתה האשה הראשונה ששימשה רשמית כתבת מאזורי מלחמה, וכיסתה את המלחמה הספרדית-אמריקאית עבור העיתון הקנדי Toronto Mail בשנת 1898. קולמן אף כיהנה כנשיאה הראשונה של אגודת העיתונאיות הקנדיות.
ראשית דרכה

קולמן נולדה בשם קת'רין פרגוסון לפטריק ומרי פרגוסון. אביה היה חקלאי מצליח. קולמן התחנכה במנזר, ולאחר מכן בבית ספר בבלגיה.
לימים ייחסה קולמן להוריה השפעה על דרכה ביצירה: מאביה קיבלה את אהבת הספר, ומאמה, שהייתה עיוורת, הערכה למוזיקה ולנגינה. מי שהשפיע עליה אף יותר היה דודה, תומאס ניקולס ברק, כומר דומיניקני, ליברל ונואם ידוע, אשר חינך אותה לסובלנות דתית וחברתית, אשר באה לידי ביטוי בכתיבתה העיתונאית בבגרותה.
קולמן נישאה בצעירותה לבעל אדמות אמיד וקשיש בשם תומאס ויליס, לא ברור אם בגיל 16 או 20, בשמה המאומץ קת'לין בלייק. לזוג נולד ילד אחד שמת בינקותו, וויליס עצמו מת זמן קצר לאחר מכן.
הנישואין לא עלו יפה, עד כדי שקולמן נושלה מירושת רכוש בעלה בידי שארי בשרו. היא היגרה לקנדה כאלמנה צעירה בשנת 1884. שם עבדה כמזכירה עד שנישאה למנהלה, אדוורד ווטקינס. הם חיו בטורונטו ובוויניפג, שם הולידו שני ילדים (ת'ד ופטרישה).
בשנת 1889, לאחר מותו של ווטקינס, או אולי גירושיהם,, פירנסה קולמן את ילדיה בעבודה בניקיון בתים, ומאוחר יותר החלה לחבר מאמרים עבור כתבי עת מקומיים, ובמיוחד כתב העת המקומי בטורונטו, Saturday Night.
עיסוק בעיתונות

קת'לין בלייק ווטקינס, כפי שנקראה אז, עקרה לטורונטו בשנת 1890 כדי לעסוק בעיתונות. תחת הכינוי "קיט מהמייל", הייתה לאשה הראשונה שהופקדה על טור משלה בעיתון קנדי (ה-Toronto Mail, לימים ה-Mail and Empire). בשנות ה-90 של המאה ה-19 ובעשור הראשון של המאה ה-20 פרסמה קולמן רשימה שבועית על גבי שבעה טורים ב-Toronto Mail, תחת הכותרת Woman's Kingdom (ממלכת האישה). תחילה עסקו הרשימות בנושאים שיועדו לנשים בתקופה, כגון מתכונים, אופנה, וביקורות תיאטרון. בשנת 1891 ראיינה את השחקנית הצרפתייה הידועה שרה ברנאר, אשר הייתה בעיצומו של מסע הופעות בקנדה.
ברם, היא חלקה על ההנחה של עורכיה כאילו נשים מתעניינים רק בכלכלת בית, אופנה, וטורי עצות, והתעקשה לכתוב גם על דברים אחרים שחשבה שיעניינו נשים: פוליטיקה, עסקים, דת, ומדע. הטור שלה היה כה דעתני, עד שצבר לו קוראים אדוקים, ובהם גם ראש ממשלת קנדה, וילפריד לורייה. רשימותיה עסקו גם ברפורמות חברתיות ובזכויות נשים, לרבות אלימות במשפחה ותנאי התעסוקה המחפירים של נשים רבות. עם הזמן, החלו להפיץ את טוריה בסינדיקציה גם בעיתונים אחרים ברחבי קנדה. היא עבדה עבור ה-Toronto Mail עד 1911. קולמן הרחיבה את תחומי הכיסוי שלה בהדרגה אל תחום החדשות, ועד מהרה הפכה לאחת הכתבות הנקראות בעיתון. העיתון שלח אותה לכסות את היריד העולמי של שיקגו בשנת 1893, וירידים דומים בסן פרנסיסקו, באיים הקריבים, וביובל היהלום של המלכה ויקטוריה באנגליה. היא צברה מוניטין בינלאומיים, ובשנת 1894 זכתה כתיבתה לתיאור "מבריקה" ונאמר עליה ש"אף עיתונאית אשה, ואף עיתונאי גבר שאינו עורך ראשי, אינם נהנים מיותר השפעה ישירה על היוקרה ועל התפוצה של עיתון כלשהו בצפון אמריקה."
כיסוי המלחמה הספרדית-אמריקאית בקובה

בזמן המלחמה הספרדית-אמריקאית בשנת 1898, התנדבה קולמן לנסוע לקובה לכסות את המלחמה מן החזית. העיתון Toronto Mail שלח אותה לקובה, וניצל את ההזדמנות לקצור תשומת לב סנסציונית על ששלח אישה לדווח מהחזית. היא קיבלה הסמכה רשמית מממשלת ארצות הברית, ובכך הפכה לאשה הראשונה בעולם שהוסמכה ככתבת מלחמה. אף על פי כן, הורו לה עורכיה לעסוק ב"כתבות צבע" ולא לעסוק בדיווח מהחזית, שכן סברו שאין זה מתאים לאישה. רשמית, היא הורשתה להתלוות ליחידות אמריקאיות, אך הכתבים האחרים ושכבות הפיקוד התנגדו בתוקף לנוכחותה, וכמעט שהצליחו להותיר אותה בפלורידה. קולמן גילתה תושייה והצליחה להגיע בכוחות עצמה לקובה ביולי 1898, זמן קצר לפני תום הלחימה. רשימותיה מאחרית המלחמה ותיאורי האבדות בנפש היו שיא הקריירה העיתונאית שלה. בדרכה חזרה לקנדה, עצרה קולמן בוושינגטון די. סי. ונשאה דברים בפני האיגוד הבינלאומי של נשים בעיתונות.
שלהי הקריירה

משחזרה מקובה, נישאה לתיאובלד קולמן ועקרה עמו ליישוב קופר קליף באונטריו, קנדה, שם שימש קולמן רופא צמוד בחברת הנחושת הקנדית. בשנת 1901 עקרו בני הזוג קולמן להמילטון.
בשנת 1904, במסגרת מאבק באפליית נשים במקצוע העיתונות, סייעה קולמן בהקמת אגודת העיתונאיות הקנדיות (Canadian Women's Press Club), ונבחרה לנשיאת הארגון הראשונה. על אף עבודתה החלוצית במקצוע שהיה כמעט כולו בידי גברים, ועל אף פעילותה למען זכויות נשים שונות, לא ביטאה קולמן תמיכה פומבית בפמיניזם ובזכות בחירה לנשים עד 1910. עיתונאיות אחרות, לרבות עמיתותיה בעיתון, קת'רין הייל ואמליה בירס וורנוק, ראו בקולמן חלוצה ומודל לחיקוי, והסופרז'יסטיות ביניהן קיוו שהיא תהפוך פעילה למען זכות בחירה לנשים. האמביוולנטיות של קולמן נבעה בחלקה מעמדת המערכת של העיתון שהעסיק אותה, אשר התנגד בתוקף לזכויות הללו.
קולמן עסקה גם בכתיבת שירה, ופרסמה ספרי שירים.
בשנת 1915 לקתה קולמן בדלקת ריאות ומתה ב-16 במאי, בהמילטון, אונטריו.
הערות שוליים

1 2 3 4 5 6 7 8 9  ברברה מ' פרימן, ערך על קולמן במילון הביוגרפיות של קנדה (אנגלית), הוצאת אוניברסיטת טורונטו ואוניברסיטת לאבאל.
1 2  אלה האסט, Kit Coleman (1864 – 1915) Journalist, war correspondent באתר מועצת הנשים הלאומית של אירלנד.
1 2 3 4 5  טאביתה מארשל, הערך על קולמן (אנגלית) באתר האנציקלופדיה הקנדית.
1 2 3 4 5 6  דף על קולמן (אנגלית) באתר הספרייה והארכיון הלאומיים של קנדה.
↑  הנרי ג' מורגן, Types of Canadian women and of women who are or have been connected with Canada, הוצאת ו' בריגס, טורונטו, 1903, באתר ארכיון האינטרנט.
| --- | --- |
בקרת זהויות :  NLI: 987007315922105171  GND: 118944185  ISNI: 0000 0000 7372 4860  LCCN: n78042500  VIAF: 8186979   WorldCat (עם VIAF): 8186979
קנה (ראייה)

| --- | --- |

מבנה של תא קנה
 שיוך:  vertebrate photoreceptor cells, neuron of retina 
 מיקום אנטומי:  רשתית 
 מוליך עצבי:  חומצה גלוטמית 
 תפקיד נוירולוגי:  גלאי אור 
 קישור סינפטי:  תא דו-קוטבי, תא אופקי
 מזהים
 טרמינולוגיה היסטולוגיקה:  H3.11.08.3.01030 
 מזהה נרולוקס:  nlx_cell_100212 
 FMA:  67747 
 קוד MeSH:  A08.675.650.850.625.670.650 
 מזהה MeSH:  D017948 
 מערכת השפה הרפואית המאוחדת:  C0206427 
 
מבנה הרשתית הקנים נמצאים בצד ימין של השרטוט
קנה (Rod cell) הוא סוג של תא קולט אור שנמצא ברשתית העין, ויכול לפעול באור בעוצמה חלשה ביחס לתאים  קולטי האור האחרים, המדוכים. תאים אלה קולטים פוטונים וממירים אותם לאות חשמלי שעובר לתאי רשתית דו-קוטביים, ומשם לתאי גנגליון ואל המוח. הקנים ממוקמים בחלקה החיצוני של הרשתית. כיוון שתאים אלה רגישים יותר לאור, הם התאים העיקריים שמשמשים לראיית לילה. לאדם בממוצע יש כ-90 מיליון קנים בכל רשתית.
הקנים ארוכים יותר מהמדוכים, על אף שמבנם הכללי דומה. קצה התא כולל דיסקיות רבות ובהן רודופסין, חלבון שמשמש לקליטה של פוטונים והמרתם לאות כימי. הדיסקיות קולטות אורכי גל שונים, ולכן רגישותם לאור גבוהה יותר. הקנים יכולים להעביר מידע על נוכחות או היעדר אור, אך אינם מספקים מידע לגבי צבעים וזאת באמצעות קליטת אורכי הגל השונים. רגישותם לפוטונים גבוהה בהרבה משל מדוכים, והם מגיבים בנוכחות של פוטונים בודדים.
בניגוד למדוכים, כל כמה קנים מקושרים לנוירון ביניים (interneuron) אחד, שקולט ומגביר את המידע. הקנים מגיבים לאט יותר מהמדוכים, עובדה הגורמת להסתגלות איטית יחסית לאור.
קליטת האור בקולטני האור השונים, הקנים מסומנים בשחור.
ניסויים שערך ג'ורג' וולד הראו כי הרגישות הגבוהה ביותר של קנים היא לאורך גל של כ-498 ננומטרים (צבע ירוק-כחול) וכי הם אינם מגיבים לאורכי גל העולים על 640 ננומטרים (אדום). עובדה זו קשורה לאפקט פורקינייה (Purkinje effect), שלפיו בשעות הדמדומים הקנים הולכים ונהיים דומיננטיים יותר בראייה, ולכן בטרם נעלם הצבע לחלוטין, יכולת הראייה נעה לכיוון שיא הרגישות של הקנים (ירוק-כחול).
תגובה לאור

בבעלי חוליות, השפעול של התאים קולטי האור בתגובה לאור הוא היפר-פולריזציה, כלומר הורדת המתח מתחת לסף פוטנציאל הפעולה. בחושך, התאים עוברים דה-פולריזציה, כלומר העלאת המתח מעל סף פוטנציאל הפעולה, ומשחררים נוירוטרנסמיטר, אשר עושה היפר-פולריזציה לתאים הדו-קוטביים וכך מדכאים את פעילותם. כתוצאה מכך שהתאים הדו-קוטביים עוברים היפר-פולריזציה, הם אינם מעבירים נוירוטרנסמיטר לגנגליון הראייה, וכך לא עובר אות הלאה. כשמגיע פוטון ונקלט ברודופסין, הקנים עוברים היפר-פולריזציה ועל כן מפסיקים את עיכוב התאים הדו-קוטביים ולכן אות עובר לגנגליון ומשם למערכת העצבים.
התגובה בחושך מתרחשת הודות לריכוז גבוה של cGMP בתא המוביל לפתיחה של תעלות יוניות המעבירות נתרן וסידן. כניסת היונים החיוביים גורמת לדה-פולריזציה וכתוצאה מכך לשחרור של הנוירוטרנסמיטר חומצה גלוטמית, הגורם להיפר-פולריזציה בתאים הדו-קוטביים. באור, ‎11-cis-retinal של הרודופסין עובר ממצב זה לקונפורמציה לטראנס, הגורם לשינוי המבנה של האופסין. שינוי מבני זה גורם להפעלה של חלבון ה-G טראנסדיוסין (Transducin) הגורם להפעלה של cGMP פוספודיאסטראז (cGMP PDE), השובר cGMP ל-‎5'GMP. כתוצאה מכך, יש ירידה בריכוז ה-cGMP בתא והתעלות שמעבירות נתרן וסידן נסגרות. כתוצאה מכך יש היפר-פולריזציה של התא והנוירוטרנסמיטר אינו עובר לתאים הדו-קוטביים.
הרטינל המשמש את הקנים מקורו בוויטמין A. פגיעה באנזים גורמת לפגיעה ברגישות לאור וכך לעיוורון לילה.